
BILJEŠKE UZ FINANCIJSKE IZVJEŠTAJE
ZA RAZDOBLJE
I - IX 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	22.742.404,53
	29.145.783,96
	128,2

	3
	RASHODI POSLOVANJA (šifre 31+32+34+35+36+37+38)
	3
	17.747.732,76
	18.991.630,62
	107,0

	
	VIŠAK PRIHODA POSLOVANJA (šifre 6-Z005)
	X001
	4.994.671,77
	10.154.153,34
	203,3

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	7.739.306,90
	21.462.932,21
	277,3

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	7.739.306,90
	21.462.932,21
	277,3

	8
	Primici od financijske imovine i zaduživanja (šifre 81+82+83+84+85)
	8
	0,00
	5.000.000,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	982.330,29
	1.415.254,37
	144,1

	
	VIŠAK PRIMITAKA OD FINANCIJSKE IMOVINE I ZADUŽIVANJA (šifre 8-5)
	X003
	0,00
	3.584.745,63
	-

	
	MANJAK PRIHODA I PRIMITAKA (šifre Y345-X678)
	Y005
	3.726.965,42
	7.724.033,24
	207,2



U izvještajnom razdoblju ostvaren je ukupni manjak prihoda i primitaka u iznosu od 7.724.033,24 eura. Na razini poslovanja ostvaren je višak prihoda poslovanja u iznosu od 10.154.153,34 eura, dok je istodobno iskazan manjak prihoda od nefinancijske imovine u iznosu od 21.462.932,21 eura, koji je posljedica značajnih ulaganja u nabavu nefinancijske imovine i provedbu kapitalnih investicijskih projekata. Najznačajniji dio investicijskih aktivnosti odnosi se na provedbu projekta „Unapređenje kvalitete smještaja i sadržaja hotela Minerva“, koji se nalazi u završnoj fazi realizacije. Tijekom izvještajnog razdoblja nastavljen je intenzivan obujam ulaganja kroz izvršenje ugovorenih građevinskih radova i nabavu pripadajuće opreme. Projekt se financira iz više izvora, uključujući sredstva Europske unije, kreditna sredstva, pomoći Ministarstva zdravstva, sredstva Županijskog proračuna te vlastita sredstva Ustanove. Ostvareni višak prihoda poslovanja u najvećoj se mjeri koristi za pokriće manjka prihoda od nefinancijske imovine, pri čemu su sredstva Europske unije u iznosu od 8.509.591,18 eura evidentirana u okviru prihoda poslovanja, sukladno propisanim računovodstvenim pravilima za financiranje kapitalnih ulaganja. U dijelu financijske imovine i zaduživanja ostvaren je višak u iznosu od 3.584.745,63 eura, koji proizlazi iz dinamike korištenja izvora financiranja kapitalnih ulaganja. Ukupno iskazani manjak prihoda i primitaka za izvještajno razdoblje odraz je povećanog intenziteta investicijskih aktivnosti povezanih s provedbom kapitalnog projekta. Budući da dio planiranih sredstava iz ugovorenih izvora financiranja do dana sastavljanja financijskih izvješća još nije bio refundiran, konačni financijski rezultat privremeno iskazuje negativnu vrijednost. Po izvršenju planiranih refundacija iz odobrenih izvora financiranja, navedeni će se učinak odgovarajuće odraziti na financijski rezultat u narednim izvještajnim razdobljima.


Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	63
	Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639)
	63
	6.312.862,97
	8.782.353,76
	139,1



U prvih devet mjeseci 2026. godine ostvareni su prihodi od pomoći u ukupnom iznosu od 8.782.353,76 eura, što predstavlja povećanje od 39,10%, odnosno za 2.469.490,79 eura u odnosu na isto razdoblje 2025. godine. Značajan utjecaj na rast prihoda odnosi se na sredstva Hrvatskog zavoda za zdravstveno osiguranje za financiranje plaća pripravnika medicinske struke, koja u prethodnoj godini nisu bila ostvarena, budući da je financiranje tada bilo osigurano putem Hrvatskog zavoda za zapošljavanje ali za manji broj pripravnika. U 2026. godini zabilježeno je smanjenje sredstava Hrvatskog zavoda za zapošljavanje za navedenu namjenu za 96,25%, odnosno za 15.636,42 eura. Navedeno smanjenje posljedica je isteka ugovora o sufinanciranju, pri čemu su sredstva iskorištena u cijelosti. Istodobno su evidentirana sredstva Hrvatskog zavoda za zdravstveno osiguranje u iznosu od 185.749,58 eura za financiranje plaća pripravnika medicinske struke – ugovori potpisani u zadnjem kvartalu poslovne 2025. godine – prethodne godine nemamo evidentirane prihode od HZZO-a za navedenu namjenu. Dodatno, ostvaren je porast prihoda za refundaciju troškova dežurstva liječnice na specijalizaciji za 6,58%, odnosno za 334,89 eura. S druge strane, prihodi iz fondova Europske unije za financiranje plaća pripravnika medicinske struke smanjeni su za 96,20%, odnosno za 113.686,60 eura, pri čemu su dodijeljena sredstva u potpunosti iskorištena u drugom kvartalu poslovne godine. Istodobno je iz fondova Europske unije evidentirano povećanje prihoda za sufinanciranje projekta „Unapređenje kvalitete smještaja i sadržaja hotela Minerva“ za 39,78% ili za 2.421.898,82 eura. U poslovnoj godini refundirana su ukupno odobrena bespovratna sredstva.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	634
	Pomoći od izvanproračunskih korisnika (šifre 6341+6342)
	634
	16.245,92
	186.359,08
	1147,1



U promatranom razdoblju evidentirano je povećanje prihoda u iznosu od 170.113,16 eura, odnosno 1.047,10 % u odnosu na isto razdoblje prethodne godine. Značajan utjecaj na navedeno povećanje imaju sredstva Hrvatskog zavoda za zdravstveno osiguranje (HZZO) namijenjena financiranju plaća pripravnika medicinske struke, koja u prethodnoj godini nisu bila ostvarena jer je financiranje bilo osigurano putem Hrvatskog zavoda za zapošljavanje (HZZ). U tekućoj godini ostvarena su sredstva HZZO-a u iznosu od 185.749,58 eura, temeljem ugovora potpisanih u posljednjem kvartalu poslovne 2025. godine. Istodobno, u 2026. godini zabilježeno je smanjenje prihoda od sredstava Hrvatskog zavoda za zapošljavanje (HZZ) za istu namjenu u iznosu od 15.636,42 eura, odnosno 96,25 % u odnosu na prethodnu godinu. Smanjenje je posljedica isteka ugovora o sufinanciranju, pri čemu su sva odobrena sredstva iskorištena tijekom drugog kvartala poslovne 2026. godine.

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	636
	Pomoći proračunskim korisnicima iz proračuna koji im nije nadležan (šifre 6361+6362)
	636
	90.734,24
	81.899,65
	90,3



U promatranom razdoblju evidentirano je smanjenje prihoda u iznosu od 8.834,59 eura, odnosno 9,70 % u odnosu na isto razdoblje prethodne godine. Navedeno smanjenje najvećim se dijelom odnosi na sredstva Ministarstva zdravstva namijenjena sanaciji obveza prema dobavljačima lijekova i potrošnog medicinskog materijala, koja su u prethodnoj godini ostvarena u većem iznosu nego u 2026. godini. U 2025. godini za navedenu namjenu ostvarena su sredstva u iznosu od 85.646,00 eura, dok su u 2026. godini ostvarena sredstva u iznosu od 75.501,00 eura.
Tijekom tekuće poslovne godine ostvarena su i sredstva iz Državnog proračuna za financiranje troškova dežurstva liječnice na specijalizaciji u iznosu od 5.423,13 eura, kao i sredstva Ministarstva hrvatskih branitelja u iznosu od 975,52 eura, evidentirana kao tekuće pomoći.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	638
	Pomoći temeljem prijenosa EU sredstava (šifre 6381+6382)
	638
	6.205.882,81
	8.514.095,03
	137,2



Evidentirano povećanje za 37,20% ili za 2.308.212,22 eura u odnosu na prethodnu godinu.  Unutar ove skupine evidentiraju se prihodi za sufinanciranje plaća pripravnika medicinske struke financirani iz EU sredstava i prihodi iz EU sredstava za financiranje projekta "Unapređenje kvalitete smještaja i sadržaja hotela Minerva".

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6381
	Tekuće pomoći temeljem prijenosa EU sredstava
	6381
	118.190,45
	4.503,85
	3,8



U promatranom razdoblju evidentirano je smanjenje prihoda u iznosu od 113.686,60 eura, odnosno za 96,20 % u odnosu na isto razdoblje prethodne godine. Smanjenje se odnosi na sredstva za financiranje plaća pripravnika medicinske struke. Tijekom poslovne 2025. godine većina pripravnika završila je pripravnički staž, dok je u poslovnoj 2026. godini preostala jedna djelatnica koja zbog korištenja rodiljnog dopusta nije završila pripravnički staž u prethodnoj godini. Tijekom drugog kvartala poslovne 2026. godine djelatnica je završila pripravnički staž te su u cijelosti iskorištena preostala osigurana sredstva za financiranje plaće pripravnika, čime je prestala osnova za daljnje ostvarivanje prihoda po toj namjeni.

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6382
	Kapitalne pomoći temeljem prijenosa EU sredstava
	6382
	6.087.692,36
	8.509.591,18
	139,8



U promatranom razdoblju evidentirano je povećanje prihoda u iznosu od 2.421.898,82 eura, odnosno 39,80 % u odnosu na isto razdoblje prethodne godine. Navedeno povećanje najvećim dijelom proizlazi iz intenziviranja provedbe projekta „Unapređenje kvalitete smještaja i sadržaja hotela Minerva“. Projekt je započeo u siječnju 2025. godine, kada su zbog početne faze realizacije evidentirane prve privremene situacije manjeg financijskog opsega. Tijekom poslovne 2026. godine projekt ulazi u završnu fazu provedbe, što je rezultiralo većim stupnjem realizacije ugovorenih radova i posljedično značajnijim priljevom sredstava iz navedenog izvora u odnosu na prethodno izvještajno razdoblje. Na dan izvještajnog razdoblja refundirana su ukupno odobrena sredstva iz Fondova EU.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	64
	Prihodi od imovine (šifre 641+642+643)
	64
	3.696,81
	3.409,15
	92,2



U promatranom razdoblju ostvareni su prihodi u iznosu od 3.409,154 eura, što predstavlja smanjenje od 7,80 %, odnosno za 287,66 eura u odnosu na isto razdoblje prethodne godine. Smanjenje se najvećim dijelom odnosi na manje ostvarene prihode od kamata po sredstvima na poslovnom računu. Nadalje, u poslovnoj 2025. godini evidentirani su prihodi od zateznih kamata temeljem sudskih sporova, dok u poslovnoj 2026. godini navedeni prihodi nisu ostvareni zbog proglašenja stečaja nad potrošačem nad kojim se je provodila prisilna naplata, čime je izostala mogućnost naplate kamata.

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6413
	Kamate na oročena sredstva i depozite po viđenju
	6413
	2.979,29
	2.726,88
	91,5



Naplaćen je manji iznos na ime kamata po žiro računima za 8,50% ili za 252,41 eura (Bolnica koristi odobreni Cash pool u većem iznosu nego prethodne godine).

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6414
	Prihodi od zateznih kamata
	6414
	134,30
	9,07
	6,8



Evidentirano manje naplaćenih prihoda na ime kamata po sudskim sporovima za 93,20% ili za 125,23 eura. U poslovnoj 2025. godini evidentirani su prihodi od zateznih kamata temeljem sudskih sporova, dok u poslovnoj 2026. godini navedeni prihodi nisu ostvareni zbog proglašenja stečaja nad potrošačem nad kojim se je provodila prisilna naplata, čime je izostala mogućnost naplate kamata.

Bilješka 11.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6416
	Prihodi od dividendi
	6416
	583,22
	673,20
	115,4



U promatranom razdoblju evidentirano je povećanje prihoda od dividendi za 15,40 %, odnosno za 84,98 eura u odnosu na isto razdoblje prethodne godine Navedeno povećanje rezultat je većeg iznosa isplaćenih dividendi po dionici u odnosu na isto razdoblje prethodne godine.

Bilješka 12.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	65
	Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654)
	65
	2.086.816,00
	2.520.820,90
	120,8



Prihodi su ostvareni u iznosu od 2.520.820,90 eura, što predstavlja povećanje od 20,80 %, odnosno 434.004,90 eura u odnosu na isto razdoblje prethodne godine. Povećanje prihoda najvećim je dijelom rezultat većeg ostvarenja prihoda od dopunskog zdravstvenog osiguranja, participacija i refundacija šteta. Rast prihoda iz navedenih izvora povezan je s boljom popunjenošću bolničkih kapaciteta tijekom promatranog razdoblja, što je utjecalo na povećanje broja realiziranih zdravstvenih usluga, a posljedično i na ostvarenje prihoda. Značajan utjecaj na ukupno povećanje prihoda imali su i prihodi od naplaćenih šteta, koji se odnose na naknadu štete nastale uslijed elementarne nepogode, odnosno poplave. Po toj je osnovi od osiguravajućeg društva naplaćen iznos od 150.000,00 eura.

Bilješka 13.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	66
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifre 661+663)
	66
	2.538.097,63
	2.597.595,24
	102,3



Prihodi su ostvareni u iznosu od 2.597.595,24 eura te su veći za 2,30 %, odnosno za 59.497,61 eura u odnosu na isto razdoblje prethodne godine. Rast prihoda najvećim se dijelom odnosi na prihode od pruženih usluga koji bilježe povećanje za 3,60%, odnosno za 72.085,01 eura, a povećanje se očituje u većoj cijeni smještaja za raseljene osobe s područja Ukrajine. Naime, u mjesecu na snazi je novi ugovor potpisan sa Ministarstvom unutarnjih poslova za prihvat i smještaj raseljenih osoba s područja Ukrajine kojim su cijene povećane za 11,42% (s 51,99 eura povećano na 57,93 eura). Smanjenje se evidentira na prihodima od prodaje proizvoda i robe (ugostiteljstvo i trgovine), koji bilježe smanjenje od 0,40 %, odnosno možemo konstatirati da su na nivou prošlogodišnjih prihoda. U prva tri mjeseca poslovne 2025. godine poslovale su dvije trgovine, i to u objektu Minerva i objektu Terme, dok je od travnja 2025. godine nastavila s radom isključivo trgovina u objektu Terme. Unatoč smanjenju broja prodajnih mjesta, prihodi od prodaje proizvoda i robe ostvareni su u približno istom iznosu, što se povezuje s većim brojem pacijenata slabije pokretljivosti koji, zbog ograničene mogućnosti kretanja izvan objekta smještaja, u većoj mjeri koriste usluge trgovine i ugostiteljstva unutar ustanove. Objekt Minerva je tijekom prva tri mjeseca 2025. godine poslovao u punom kapacitetu, nakon čega je zatvoren radi provedbe projekta „Unapređenje kvalitete smještaja i sadržaja hotela Minerva“. Dodatno, na ostvarenje prihoda utječe i smještaj raseljenih osoba iz područja Ukrajine u objektu Lovrina kupelj, pri čemu broj korisnika varira iz mjeseca u mjesec, što se odražava na dinamiku ostvarenja prihoda od pruženih usluga.

Bilješka 14.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	661
	Prihodi od prodaje proizvoda i robe te pruženih usluga (šifre 6614+6615)
	661
	2.516.817,58
	2.586.775,84
	102,8



U promatranom razdoblju ostvareno je povećanje prihoda od 2,80 %, odnosno za 69.958,26 eura u odnosu na isto razdoblje prethodne godine. Ostvareni rast prihoda rezultat je, između ostalog, primjene novog ugovora s Ministarstvom unutarnjih poslova, koji je stupio na snagu u travnju, a odnosi se na prihvat i smještaj raseljenih osoba iz Ukrajine. Sukladno novom ugovoru, cijena smještaja povećana je za 11,42 %, odnosno s 51,99 eura na 57,93 eura, što je pozitivno utjecalo na ostvarenje prihoda u promatranom razdoblju. Dodatni doprinos ostvarivanju prihoda ostvaren je organizacijom pripreme obroka za učenike i ostale zainteresirane korisnike u unajmljenom prostoru kantine Medicinske škole Varaždin. Navedena aktivnost odvijala se do kraja mjeseca lipnja, čime se nastojalo osigurati kontinuitet poslovanja i djelomično nadomjestiti prihode koji bi se ostvarivali u redovnim okolnostima. Pritom je važno istaknuti da je objekt Minerva od 1. ožujka 2025. godine izvan funkcije zbog izvođenja radova u sklopu projekta „Unapređenje kvalitete smještaja i sadržaja hotela Minerva“. Da je objekt tijekom promatranog razdoblja bio u funkciji, uz redovno odvijanje djelatnosti i korištenje raspoloživih smještajnih i ugostiteljskih kapaciteta, prihodi bi bili znatno veći. Unatoč navedenim ograničenjima, zahvaljujući povećanju cijena smještaja temeljem novog ugovora s Ministarstvom unutarnjih poslova te prihodima ostvarenima obavljanjem djelatnosti u prostoru Medicinske škole Varaždin, zabilježeno je povećanje prihoda u odnosu na isto razdoblje prethodne godine.

Bilješka 15.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	663
	Donacije od pravnih i fizičkih osoba izvan općeg proračuna te povrat donacija i kapitalnih pomoći po protestiranim jamstvima (šifre 6631 do 6634)
	663
	21.280,05
	10.819,40
	50,8



Prihodi od primljenih donacija trgovačkih društava u prvih devet mjeseci 2026. godine ostvareni su u iznosu od 10.819,40 eura, što predstavlja smanjenje od 50,80 %, odnosno 10.460,65 eura u odnosu na isto razdoblje prethodne godine. Navedeni prihodi odnose se na donacije namijenjene pokriću troškova stručnog usavršavanja djelatnika bolnice, uključujući sudjelovanja na kongresima, seminarima i tečajevima, u iznosu od 7.370,00 eura, donacije za nabavu potrošnog medicinskog materijala u iznosu od 3.074,40 eura te kapitalnu donaciju za analizator plinova u krvi u iznosu od 375,00 eura. Smanjenje prihoda od donacija najvećim je dijelom rezultat manjeg iznosa donacija za pomoćni i sanitetski materijal. Naime, u razdoblju od siječnja do rujna 2025. godine po toj je osnovi ostvareno 13.780,05 eura donacija, namijenjenih nabavi katetera i sanitetskog materijala, dok je u istom razdoblju 2026. godine za navedenu namjenu evidentirano 3.074,40 eura prihoda od donacija. Razlika u ostvarenim iznosima po toj osnovi predstavlja glavni razlog ukupnog smanjenja prihoda od donacija u promatranom razdoblju.

Bilješka 16.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	67
	Prihodi iz nadležnog proračuna i od HZZO-a na temelju ugovornih obveza (šifre 671+673)
	67
	11.800.391,86
	15.241.604,91
	129,2



Ostvareni su u ukupnom iznosu od 15.241.604,91 eura, veći su u odnosu na isto razdoblje prethodne 2025. godine za 29,20% ili za 3.441.213,05 eura. 

Bilješka 17.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	671
	Prihodi iz nadležnog proračuna za financiranje redovne djelatnosti proračunskih korisnika (šifre 6711 do 6714)
	671
	687.972,00
	1.522.309,25
	221,3



U poslovnoj 2026. godini evidentirani su prihodi po ovoj osnovi u iznosu 1.522.309,25 eura i veći su u odnosu na isto razdoblje prethodne godine za 121,30% ili 834.337,25 eura. Iz Županijskog proračuna oprihodovana su sredstva za financiranje nabave namještaja za opremanje soba i opreme za opremanje kuhinje u sklopu projekta „Unapređenje kvalitete smještaja i sadržaja hotela Minerva“ u iznosu od 1.000.000,00 eura. Iz decentraliziranih sredstava oprihodova su sredstva u iznosu 522.309,25 eura, a  odnose se na financiranje otplate kamata i glavnice po dugoročnim kreditima za energetsku obnovu objekata bolnice. Poslovne 2025. godine ostvareni su prihodi iz decentralizacije u ukupnom iznosu od 687.972,00 eura koji su se odnosili na financiranje otplate kamata i glavnice po dugoročnim kreditima za energetsku obnovu objekata bolnice te financiranje rashoda za nabavu nefinancijske imovine.

Bilješka 18.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	673
	Prihodi od HZZO-a na temelju ugovornih obveza
	673
	11.112.419,86
	13.719.295,66
	123,5



Prihodi su u odnosu na prethodnu 2025. godinu ostvareni u većem iznosu za 23,50%, odnosno za 2.606.875,80 eura. Navedeno povećanje rezultat je većeg iznosa dodijeljenih limitiranih sredstava u poslovnoj 2026. godini, što je povezano s korekcijom cijena koja je stupila na snagu u prosincu 2025. godine te boljim izvršenjem limitiranih sredstava.

Bilješka 19.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	68
	Kazne, upravne mjere i ostali prihodi (šifre 681+683)
	68
	539,26
	0,00
	0



Prethodne godine na ovoj poziciji evidentiran iznos od 539,26 eura za razne popuste i rabate. Poslovne godine nema evidentiranih prihoda. 

Bilješka 20.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	311
	Plaće (bruto) (šifre 3111 do 3114)
	311
	11.624.835,74
	11.732.453,53
	100,9



Ukupni troškovi u prvih devet mjeseci 2026. godine iznose 11.732.453,53 eura, što predstavlja povećanje od 0,90 %, odnosno 107.617,79 eura u odnosu na isto razdoblje prethodne godine. Na kretanje troškova utjecale su promjene u organizaciji poslovanja te u broju i strukturi zaposlenih tijekom promatranog razdoblja. Na dan 30. rujna 2026. godine evidentiran je 671 zaposlenik, u odnosu na 648 zaposlenih na isti datum prethodne godine. Istodobno, broj zaposlenih iskazan na bazi ostvarenih sati rada iznosio je 588, dok je prethodne godine iznosio 606, što upućuje na različito kretanje ukupnog broja zaposlenih i ostvarenih sati rada. Na navedena kretanja potrebno je gledati i u kontekstu provedbe projekta „Unapređenje kvalitete smještaja i sadržaja hotela Minerva“, zbog kojeg je hotel privremeno izvan funkcije. Uoči planiranog ponovnog otvaranja u listopadu 2026. godine pokrenuti su postupci novog zapošljavanja, uz istodoban povratak djelatnika koji su tijekom zatvaranja hotela bili privremeno preraspoređeni na poslove u drugim organizacijskim jedinicama. Navedene aktivnosti dio su priprema za ponovno uspostavljanje redovnog poslovanja hotela. Unatoč promjenama u organizaciji rada i kadrovskim kretanjima, ukupni troškovi u promatranom razdoblju bilježe umjereno povećanje od 0,90 % u odnosu na isto razdoblje prethodne godine.

Bilješka 21.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	312
	Ostali rashodi za zaposlene
	312
	423.023,88
	463.317,05
	109,5



Ukupni troškovi u promatranom razdoblju iznose 463.317,05 eura, što predstavlja povećanje od 9,50 %, odnosno 40.293,17 eura u odnosu na isto razdoblje prethodne godine. Povećanje troškova najvećim je dijelom rezultat većih izdataka za otpremnine zbog odlaska većeg broja zaposlenika u starosnu mirovinu te povećanja troškova potpora za novorođenu djecu. Istodobno, kod ostalih naknada zaposlenicima evidentirano je smanjenje troškova, i to po osnovi isplate uskrsnica, jubilarnih nagrada, regresa te pomoći u slučaju smrti i bolovanja. Unatoč smanjenju navedenih naknada, povećani izdaci za otpremnine i potpore za novorođenu djecu rezultirali su ukupnim rastom troškova u promatranom razdoblju.

Bilješka 22.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	313
	Doprinosi na plaće (šifre 3131 do 3133)
	313
	1.729.949,47
	1.768.220,76
	102,2



Troškovi doprinosa ostvareni su u iznosu od 1.768.220,76 eura te su veći za 2,20 %, odnosno za 38.271,29 eura u odnosu na isto razdoblje prethodne godine. Navedeno povećanje prati kretanje troškova bruto plaća, budući da se doprinosi obračunavaju na propisanu osnovicu za obračun plaće. Doprinosi su obračunati i isplaćeni u skladu s važećim zakonskim propisima, a promjena u odnosu na prethodno razdoblje proizlazi iz promjena u strukturi i visini isplaćenih plaća te ostalih elemenata koji utječu na obračun doprinosa.

Bilješka 23.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	321
	Naknade troškova zaposlenima (šifre 3211 do 3214)
	321
	587.328,46
	622.149,19
	105,9



Ukupni troškovi u promatranom razdoblju iznose 622.149,19 eura te predstavljaju povećanje od 5,90 %, odnosno za 34.820,73 eura u odnosu na isto razdoblje prethodne godine. Povećanje troškova najvećim se dijelom odnosi na veći broj službenih putovanja zaposlenika te intenzivnije aktivnosti stručnog usavršavanja. Dodatno, zbog planiranog ponovnog otvaranja hotela Minerva u poslovnoj 2026. godini, povećan je opseg promotivnih i marketinških aktivnosti, uključujući sudjelovanje na sajmovima i drugim prezentacijskim događanjima s ciljem informiranja tržišta i privlačenja potencijalnih gostiju, što je također utjecalo na povećanje ove skupine rashoda. U prethodnom izvještajnom razdoblju navedena skupina troškova bila je značajno reducirana temeljem odluke Uprave ustanove o racionalizaciji rashoda tijekom provedbe projekta „Unapređenje kvalitete smještaja i sadržaja hotela Minerva“. S obzirom na očekivano smanjenje prihoda tijekom izvođenja radova i privremeno zatvaranje objekta, operativni izdaci bili su prilagođeni smanjenom opsegu poslovanja i svedeni na nužnu razinu.

Bilješka 24.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	322
	Rashodi za materijal i energiju (šifre 3221 do 3227)
	322
	1.415.181,57
	1.598.065,02
	112,9



Ukupni troškovi u promatranom razdoblju iznose 1.598.065,02 eura, što predstavlja povećanje od 12,90 %, odnosno 182.883,45 eura u odnosu na isto razdoblje prethodne godine. Povećanje ukupnih troškova prvenstveno je rezultat većih izdataka za materijal i sirovine, na što su utjecali rast nabavnih cijena na tržištu te povećana nabava materijala i dijelova za tekuće i investicijsko održavanje, kao i sitnog inventara. Povećani troškovi materijala i dijelova za održavanje te nabave sitnog inventara povezani su s intenziviranjem pripremnih aktivnosti za ponovno otvaranje hotela Minerva. Navedene aktivnosti obuhvatile su nabavu potrebnog materijala, opreme i inventara radi osiguravanja uvjeta za početak redovnog poslovanja hotela.

Bilješka 25.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	323
	Rashodi za usluge (šifre 3231 do 3239)
	323
	1.304.254,89
	1.981.250,17
	151,9



Rashodi za usluge u promatranom razdoblju iznose 1.981.250,17 eura te predstavljaju povećanje od 51,90 %, odnosno za 676.995,28 eura u odnosu na isto razdoblje prethodne godine. Povećanje rashoda najvećim se dijelom odnosi na usluge tekućeg i investicijskog održavanja, zakupnine i najamnine, računalne usluge, usluge promidžbe i informiranja, komunalne usluge te usluge telefona, interneta, pošte i prijevoza. Najznačajnije povećanje evidentirano je kod usluga tekućeg i investicijskog održavanja, što je posljedica većeg opsega realiziranih aktivnosti u odnosu na prethodno razdoblje, tijekom kojeg su zbog provođenja projekta „Unapređenje kvalitete smještaja i sadržaja hotela Minerva“ realizirana isključivo nužna ulaganja i intervencije. Značajan rast zabilježen je i kod troškova zakupnina i najamnina, koji se najvećim dijelom odnose na najam poslovnog prostora u Medicinskoj školi Varaždin za pripremu i distribuciju obroka učenicima i drugim zainteresiranim korisnicima te na najam skladišnog prostora za privremeni smještaj opreme iz objekta Minerva, koji je zbog izvođenja opsežnih radova morao biti ispražnjen. Istodobno, smanjenje rashoda evidentirano je kod zdravstvenih i veterinarskih usluga te dijela intelektualnih i ostalih usluga.

Bilješka 26.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	325
	Rashodi lijekova i potrošnog medicinskog materijala kod zdravstvenih ustanova (šifre 3251 do 3254)
	325
	392.438,67
	443.806,50
	113,1



Ukupni troškovi za lijekove i potrošni medicinski materijal u razdoblju siječanj-rujan 2026. godini iznose 443.806,50 eura, što je povećanje za 13,10%, odnosno za 51.367,83 eura u odnosu na isto razdoblje prethodne godine. Ovaj rast prvenstveno se može pripisati većem broju korisnika, promjenama u strukturi korisnika koje bolnica zbrinjava. Naime, različita dijagnostička i terapijska profilacija pacijenata može uvjetovati povećanu potrošnju određenih vrsta lijekova i medicinskog materijala, neovisno o ukupnom broju korisnika.

Bilješka 27.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	329
	Ostali nespomenuti rashodi poslovanja (šifre 3291 do 3299)
	329
	168.539,96
	236.741,10
	140,5



Ukupni troškovi u ovoj kategoriji bilježe povećanje od 40,50 %, odnosno za 68.201,14 eura u odnosu na isto razdoblje prethodne godine. Povećanje je evidentirano na naknadama za rad predstavničkih i izvršnih tijela povjerenstva i slično koji bilježe povećanje od 145,00% temeljem nove Odluke o utvrđivanju naknade za rad predsjednika i članova Upravnog vijeća s primjenom od 1. veljače 2026. godine kojom je povećan neto iznos naknade na 265,00 eura za predsjednika te 225,00 eura za člana, premijama osiguranja koje bilježe povećanje od 92,20% koje su povećane nakon provedenog novog postupka javne nabave, troškovima reprezentacije koji su veći za 15,90%, troškovima pristojbi i naknadi koje su povećane za 38,90% prvenstveno zbog naknada za nezapošljavanje osoba s invaliditetom (u istom razdoblju prethodne godine bilo više zaposlenih invalida), na ostalim nespomenutim rashodima poslovanja za 12,00%. Također, evidentirani su troškovi sudskih postupaka u iznosu 6.787,50 eura, a koji se odnose na isplatu sudskih troškova bivšem zaposleniku temeljem pravomoćne sudske odluke.

Bilješka 28.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	342
	Kamate za primljene kredite i zajmove (šifre 3421 do 3428)
	342
	70.877,07
	118.631,02
	167,4



Ukupni troškovi u promatranom razdoblju iznose 118.631,02 eura te predstavljaju povećanje od 67,4 %, odnosno za 47.753,95 eura u odnosu na isto razdoblje prethodne godine. Troškovi se odnose na redovne kamate po okvirnom cash pool kreditu te kamate po investicijskim kreditima Zagrebačke banke i Hrvatske banke za obnovu i razvitak (HBOR). U promatranom razdoblju evidentirano je smanjenje troškova kamata po kreditima HBOR-a, uz istodobno povećanje troškova kamata po kreditima Zagrebačke banke. Povećanje troškova kamata po kreditima Zagrebačke banke prvenstveno je posljedica korištenja dugoročnog kredita namijenjenog financiranju projekta „Unapređenje kvalitete smještaja i sadržaja hotela Minerva“, temeljem kojeg su u promatranom razdoblju počele dospijevati kamate. Dodatno povećanje proizlazi iz većeg korištenja okvirnog kratkoročnog cash pool kredita u odnosu na prethodno razdoblje, što je rezultiralo većim troškovima kamata po navedenoj osnovi. Dio troškova kamata po investicijskim kreditima (HBOR i ZABA) financira se iz sredstava za decentralizirane funkcije, sukladno odobrenim izvorima financiranja, čime se osigurava pokriće dijela troškova financiranja investicijskih ulaganja i redovnog poslovanja ustanove.

Bilješka 29.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	343
	Ostali financijski rashodi (šifre 3431 do 3434)
	343
	28.887,39
	25.323,90
	87,7



Ostali financijski rashodi u promatranom razdoblju iznose 25.323,90 eura te bilježe smanjenje od 12,30 %, odnosno za 3.563,49 eura u odnosu na isto razdoblje prethodne godine. Smanjenje ostalih financijskih rashoda prvenstveno je rezultat nižih troškova zateznih kamata, koji su smanjeni za 17,20 %, kao i smanjenja troškova bankarskih usluga i usluga platnog prometa za 10,40%. Unatoč ukupnom smanjenju ove skupine rashoda, u promatranom razdoblju evidentirani su troškovi zateznih kamata po osnovi poreza na dodanu vrijednost, nastali zbog zakašnjelog podmirenja obveze PDV-a po privremenoj situaciji za radove na projektu „Unapređenje kvalitete smještaja i sadržaja hotela Minerva“. Do kašnjenja u podmirenju obveze došlo je uslijed produljenog trajanja kontrolnih postupaka od strane nadležnih tijela.

Bilješka 30.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	372
	Ostale naknade građanima i kućanstvima iz proračuna (šifre 3721 do 3723)
	372
	2.415,66
	1.672,38
	69,2



Ostale naknade građanima i kućanstvima iz proračuna u promatranom razdoblju iznose 1.672,38 eura te bilježe smanjenje od 30,80 %, odnosno za 743,28 eura u odnosu na isto razdoblje prethodne godine. Navedeni troškovi odnose se na isplatu stipendija djeci preminulih radnika. U promatranom razdoblju pravo na stipendiju ostvaruje jedno dijete, dok je u istom razdoblju prethodne godine navedeno pravo ostvarivalo troje djece, što je rezultiralo smanjenjem ukupno iskazanih rashoda po ovoj osnovi.

Bilješka 31.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	412
	Nematerijalna imovina (šifre 4121 do 4126)
	412
	17.544,05
	19.158,46
	109,2



Bilježi povećanje za 9,20% ili za 1.614,41 eura. U prethodnoj godini obnovljen pristup bazi medicinske dokumentacije u elektronskom obliku 'UpToDate Anywhere", plaćene naknade za održavanje postojećih licenci te kupnji dodatne licence za rad. U poslovnoj godini također obnovljen pristup bazi medicinske dokumentacije u elektronskom obliku „Up ToDate Anywhere“ te su nabavljene dodatne licence za rad.

Bilješka 32.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	422
	Postrojenja i oprema (šifre 4221 do 4228)
	422
	303.638,85
	3.979.416,60
	1310,6



U odnosu na isto razdoblje prethodne, 2025. godine, rashodi za postrojenja i opremu bilježe povećanje od 1.210,60 %, odnosno za 3.675.777,75 eura. Najznačajniji razlog povećanja odnosi se na nabavu dugotrajne imovine u okviru provedbe projekta „Unapređenje kvalitete smještaja i sadržaja hotela Minerva“. U sklopu projekta nabavljen je namještaj za opremanje smještajnih jedinica u iznosu od 785.063,55 eura te oprema za opremanje kuhinje u iznosu od 2.936.888,66 eura, odnosno ukupno 3.721.952,21 eura. Za navedenu nabavu planirano je financiranje iz sredstava pomoći Ministarstva zdravstva te sredstva Varaždinske županije iz izvora 11 – sredstva iznad zakonskog standarda. Uz opremu povezanu s projektom Minerva, u promatranom razdoblju nabavljena je i neophodna oprema te namještaj za potrebe ostalih bolničkih odjela u ukupnom iznosu od 257.464,59 eura, s ciljem osiguranja kontinuiteta pružanja zdravstvenih usluga, poboljšanja uvjeta rada zaposlenika te zamjene dotrajale opreme.  U prethodnom razdoblju nabava postrojenja i opreme bila je znatno manjeg opsega, budući da su aktivnosti bile prvenstveno usmjerene na nabavu samo nužne i neophodne opreme u sklopu racionalizacije troškova.

Bilješka 33.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	426
	Nematerijalna proizvedena imovina (šifre 4261 do 4264)
	426
	1.050,00
	26.010,00
	2477,1



Ulaganja u računalne programe iznose 26.010,00 eura, a odnose se na prilagodbu i integraciju integriranog bolničkog sustava sa središnjim dijelovima programskih sustava nabavljenih u sklopu projekta Nacionalnog plana oporavka i otpornosti 2021.-2026. godine, odnosno povezivanje za jediničnu raspodjelu terapije po odjelima te nadogradnja bolničkog informacijskog sustava s modulom za identifikaciju pacijenata s bar kod narukvicom. U prethodnoj godini  u istom razdoblju evidentirana je nabava Bio net radnog mjesta za laboratorijski sustav.

Bilješka 34.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	451
	Dodatna ulaganja na građevinskim objektima
	451
	7.417.074,00
	17.438.347,15
	235,1



U odnosu na isto razdobljje prethodne 2025. godine evidentirano je povećanje dodatnih ulaganja na građevinskim objektima za 135,10 %, odnosno za 10.021.273,15 eura. Navedeno povećanje najvećim se dijelom odnosi na troškove nastale u okviru provedbe projekta „Unapređenje kvalitete smještaja i sadržaja hotela Minerva“. Provedba projekta započela je u siječnju 2025. godine, pri čemu su u početnoj fazi realizacije privremene situacije bile znatno nižih financijskih vrijednosti. Trenutno je projekt u završnoj fazi provedbe, zbog čega je intenzitet realizacije radova povećan, što je rezultiralo značajnim rastom evidentiranih rashoda u odnosu na prethodno razdoblje.

Bilješka 35.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	8
	Primici od financijske imovine i zaduživanja (šifre 81+82+83+84+85)
	8
	0,00
	5.000.000,00
	-



Primici od financijske imovine i zaduživanja odnose se na povučena sredstva dugoročnog kredita namijenjenog financiranju projekta „Unapređenje kvalitete smještaja i sadržaja hotela Minerva“. Sredstva kredita povučena su temeljem podnesenih zahtjeva za korištenje kredita, u skladu s nastalim obvezama prema ispostavljenim računima za realizirane projektne aktivnosti. Ukupno ugovoreni iznos kredita od 5.000.000,00 eura povučen je u cijelosti. Povučena kreditna sredstva korištena su za podmirenje obveza prema izvođačima radova i dobavljačima, odnosno za plaćanje računa ispostavljenih za realizirane aktivnosti u okviru projekta, kao i za podmirenje obveze poreza na dodanu vrijednost prema Državnom proračunu, nastale po osnovi provedbe navedenog projekta. U izvještajnom razdoblju prethodne godine nisu bili evidentirani primici po osnovi zaduživanja, budući da korištenje dugoročnog kredita za financiranje projekta nije bilo započeto.

Bilješka 36.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	54
	Izdaci za otplatu glavnice primljenih kredita i zajmova (šifre 541+542+543+544+545+547)
	54
	982.330,29
	1.415.254,37
	144,1



Izdaci za otplatu glavnice u promatranom razdoblju iznose 1.415.254,37 eura te su veći za 44,10 %, odnosno za 432.924,08 eura u odnosu na isto razdoblje prethodne godine. Na otplatu glavnice po kreditima Hrvatske banke za obnovu i razvitak (HBOR) evidentiran je iznos od 356.673,36 eura, jednako kao i u prethodnom izvještajnom razdoblju. Najveći dio navedene otplate financiran je iz sredstava za decentralizirane funkcije, dok je iznos od 0,36 eura financiran iz vlastitih sredstava. Izdaci za otplatu glavnice po investicijskim kreditima prema Zagrebačkoj banci iznose 229.712,55 eura, što odgovara razini ostvarenoj u prethodnoj godini. Od navedenog iznosa, dio u visini od 127.618,00 eura financiran je iz sredstava za decentralizirane funkcije. Povećanje ukupnih izdataka za otplatu glavnice najvećim se dijelom odnosi na otplatu kratkoročnog kredita po osnovi cash poola, za koji je u promatranom razdoblju evidentiran iznos od 828.868,46 eura, dok je u istom razdoblju prethodne godine iznosio 395.944,38 eura. Navedeno povećanje posljedica je većeg korištenja kratkoročnog financiranja u odnosu na prethodno razdoblje.

Bilješka 37.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	9222-9221
	Manjak prihoda i primitaka - preneseni (šifre '9221x,9222x MP' - '9221x,9222x VP' + 92223 - 92213)
	9222-9221
	13.152.784,39
	19.360.222,73
	147,2



Početno stanje Manjak prihoda i primitaka - preneseni iznosilo je 19.391.604,52 eura, dok iskazano stanje izvještajnog razdoblja u obrascu PR-RAS iznosi 19.360.222,73 eura, što predstavlja razliku od 31.381,79 eura.
Navedena razlika odnosi se na poslovnu 2025. godinu, u kojoj su, temeljem zaprimljenog Privremenog obračuna Hrvatskih voda, evidentirani veći rashodi u iznosu od 31.381,79 eura. U 2026. godini zaprimljeno je Konačno rješenje Hrvatskih voda iz kojeg proizlazi da su navedeni troškovi bili iskazani u većem iznosu od stvarno nastalih obveza, odnosno da je došlo do pretplate i više iskazanih troškova.
Slijedom navedenog,  od Hrvatskih voda zatražen je povrat preplaćenog iznosa, koji je u izvještajnom razdoblju i realiziran. Po zaprimljenom povratu izvršena je korekcija rezultata poslovanja iz prethodnih godina.
[bookmark: _GoBack]Korekcija je provedena kroz stavku Višak prihoda poslovanja – ispravci iz prethodnih godina, čime je za isti iznos umanjen Manjak prihoda i primitaka - preneseni.

Bilješka 38.
EU izvještaj
U izvještajnom razdoblju prihodi na skupini 638 povećani su za 2.308.212,22 eura (+37,20 %) u odnosu na isto razdoblje prethodne godine, prvenstveno zbog intenziviranja provedbe kapitalnog projekta financiranog sredstvima Europske unije. Tekuće pomoći (6381) smanjene su za 113.686,60 eura (-96,20 %). Smanjenje je posljedica isteka ugovornih obveza, budući da je tijekom poslovne 2025. godine većina pripravnika medicinske struke završila pripravnički staž. Preostala sredstva odnose se na jednu djelatnicu koja je, nakon korištenja rodiljnog dopusta, nastavila koristiti preostali dio ugovorenih sredstava tijekom poslovne 2026. godine. Do kraja izvještajnog razdoblja sva su sredstva iskorištena i opravdana u cijelosti. Kapitalne pomoći (6382) povećane su za 2.421.898,82 eura (+39,80 %) zbog provedbe projekta „Unapređenje kvalitete smještaja i sadržaja hotela Minerva“. Budući da se projekt nalazi u završnoj fazi provedbe, evidentiran je znatno veći priljev sredstava u skladu s dinamikom realizacije projekta i ispostavljenim situacijama. Rashodi i izdaci povezani s financiranjem plaća pripravnika medicinske struke smanjeni su za 96,20 % zbog isteka ugovora, odnosno izvršenja svih ugovornih obveza. Rashodi za dodatna ulaganja na građevinskim objektima smanjeni su u odnosu na isto razdoblje prethodne 2025. godine za 3.147.094,84 eura ili za 42,80%. U poslovnoj 2025. godini bio je veći obujam radova, budući da je projekt bio u punom zamahu, dok je sada 2026. godine u završnoj fazi. 

Varaždinske Toplice, 15.10.2026.
Osoba za kontakt:  Voditeljica odjela za financijske poslove, 042/633-384.

                                                                                                       Denis Kovačić, dr. med. spec.

